รายได้ทรุด
นักธุรกิจบ่นอุบกันทั้งเมืองว่าการค้าขายเริ่มฝืดเคือง ทำให้ต้องหันไปเหลียวมองรายได้ภาครัฐว่าเป็นอย่างไร
29 ต.ค. 2565

นักธุรกิจบ่นอุบกันทั้งเมืองว่าการค้าขายเริ่มฝืดเคือง ทำให้ต้องหันไปเหลียวมองรายได้ภาครัฐว่าเป็นอย่างไร 
พบว่า 8 เดือนแรกของปีงบประมาณ รัฐบาลจัดเก็บรายได้สุทธิ 1.43 ล้านล้านบาท สูงกว่าเป้าหมาย 8.41 หมื่นล้านบาท หรือ 6.20% กรมหลักจัดเก็บภาษีสูงกว่าเป้าหมาย 5.46 หมื่นล้านบาท 
หน่วยงานอื่นและรัฐวิสาหกิจนำส่งสูงกว่าเป้าหมาย 4.48 หมื่นล้านบาท และ 5,874 ล้านบาท 
แต่พอเหลียวหน้ามอง รายได้เดือน พ.ค.ก็เห็นเค้าลาง รัฐบาลจัดเก็บรายได้สุทธิ 3.26 แสนล้านบาท ต่ำกว่าประมาณการ 2.18 หมื่นล้านบาท หรือ 6.30% 
สาเหตุสำคัญมาจากภาษีเงินได้นิติบุคคลที่จัดเก็บได้ต่ำกว่าประมาณการ เนื่องจากเหตุการณ์อุทกภัยที่ส่งผลให้ผลประกอบการของภาคธุรกิจที่ยื่นชำระภาษีจากกำไรสุทธิประจำปี 2555 (ภ.ง.ด.50) ต่ำกว่าประมาณการ
นอกจากนี้ ผลจากการลดภาษีเงินได้นิติบุคคลจาก 30% เหลือ 23% ในปี 2555 และเหลือ 20%ในปีนี้ ส่งผลให้การจัดเก็บภาษีเงินได้นิติบุคคลจัดเก็บได้ต่ำกว่าประมาณการ 2.51 หมื่นล้านบาท หรือ 18%